Naruhito
Ni Naruhito (徳仁, panangibalikas [naɾɯçi̥to]; nayanak idi 23 Pebrero 1960) ket ti Emperador ti Hapon. Naital-o isuna iti Trono ti Krisentamo idi 1 Mayo 2019, a mangirugi iti panawen ti Reiwa, kalpasan ti panagikkat iti amana, ni Emperador Akihito.[1] Isu ti maika-126 a monarko segun ti tradisional nga urnos ti panagsisinnaruno iti Hapon.
Nagan[urnosen | urnosen ti taudan]
Iti Hapon, ti Emperador ket saan a maibagbaga babaen ti naited a naganna, ngem imbes ket a maibagbaga a kas "Ti Katan-okan nga Emperador" (天皇陛下, Tennō Heika) a mabalin a maipangyababa iti "Ti Katan-okan" (陛下, Heika).[2] Iti maisurat, pormal pay a maibagbaga ti Emperador a kas "Ti Agturturay nga Emperador" (今上天皇, Kinjō Tennō). Ti panawen ti turay ni Naruhito ket agnagan iti "Reiwa" (令和), ken segun iti ugali managananto isuna iti Emperador Reiwa (令和天皇, Reiwa Tennō, kitaen ti "nagan kalpasan idi natay") babaen ti bilin ti Gabinete kalpasan ti ipupusayna. Ti nagan ti sumaruno a panawen babaen ti sumaruno kaniana ket maitakderto kalpasan ti ipupusayna wenno sakbay ti panagikkatna.[3]
Nasapa a biag[urnosen | urnosen ti taudan]
Naiyanak ni Naruhito idi 23 Pebrero 1960 idi 4:15 p.m. idiay Ospital ti Ahensia ti Imperial a Sangkabalayan iti Imperial a Palasio ti Tokyo.[4] Kas maysa a prinsipe, kinunana idi ket, "Nayanakak iti maysa a kamarin iti uneg ti banawang".[5] Ti inana ket naipagbaliw iti Shinto manipud iti Romano Katolisismo. Sakbay idi naiyanak ni Naruhito, ti pannakairangarang ti pannakaitulag ken pannakiasawa idi ni Balangat a Prinsipe Akihito ken ni Michiko Shōda (kalpasanna ket Empresa Michiko) ket nakaala iti suppiat manipud kadagiti tradisionalista a agrupo, gapu ta nagtaud ni Michiko manipud iti pamilia a Romano Katoliko.[6] Uray no isuna ket saan a nabunyagan, naiyadalan isuna kadagiti eskuela a Katoliko ken kasla nakibingay iti pammati kadagiti nagannak kaniana. Nangipagpagarup pay dagiti sayangguseng a sumuppiat ni Empressa Kōjun iti tulagan. Kalpasan ti ipupusay ni Empresa Kōjun ti apong a babai iti ama ni Naruhito idi 2000, inreporta ti Reuters nga isu ti kaingetan a sumuppiat iti pannakiasawa ti anakna a lalaki, ken kadagiti tawen idi 1960, nangiturong isuna ti a panagleddaang ti manugangna ken dagiti apona babaen ti kankanayon a panagpabasol kaniana nga isu ket saan a nasayaat para iti anakna a lalaki.[7]
Dagiti nagibasaran[urnosen | urnosen ti taudan]
- ^ "Japan's new Emperor Naruhito pledges unity". BBC News. 1 Mayo 2019. Naala idi 2019-05-02.
- ^ "Members of the Order of the Garter". The British Monarchy.
- ^ "National Day of Japan to be celebrated". Embassy of Japan in Pakistan. 7 Disiembre 2007. Naiyarkibo manipud iti kasisigud idi 2 Pebrero 2008. Naala idi 28 Disiembre 2007.
- ^ "浩宮徳仁親王(現皇太子)誕生". Mainichi Shimbun. 23 Enero 1960. Naiyarkibo manipud iti kasisigud idi 2018-12-24. Naala idi 30 Abril 2019.
- ^ Hills 2006, p. 69
- ^ Bix, Herbert P. (2000). Hirohito and the Making of Modern Japan (iti Ingles). New York: Harper Collins. p. 661. ISBN 978-0-06-019314-0.
- ^ "Japan's Dowager Empress Dead At 97". CBS News. 2000-06-16. Naala idi 2016-10-21.
Dagiti taudan[urnosen | urnosen ti taudan]
- Hills, Ben (2006). Princess Masako: Prisoner of the Chrysanthemum Throne. Penguin. ISBN 1-58542-568-0.
Dagiti akinruar a silpo[urnosen | urnosen ti taudan]
Dagiti midia a mainaig ken ni Naruhito iti Wikimedia Commons
ban_Latn ilo_Latn ilo_Latn ilo_Latn ilo_Latn ilo_Latn ilo_Latn eng_Latn eng_Latn ilo_Latn ilo_Latn szl_Latn eng_Latn eng_Latn ilo_Latn eng_Latn ilo_Latn ilo_Latn